Sero saumu tymerose Tawi a.
1 Ritonõpo Jesemy, oeahmãko ase yronymyryme.
Onyrityã poko osenuruhkãko ase,
ipoko xine imehnõ zurũko ase.
2 Opokoino atãkyemãko ase,
eremiãko ase yzamaro oexiryke.
Oeahmaryme eremiãko ase onetaryme,
Ritonõpo, Imehxo Exikety.
3 Ooepyryhtao jepetõkara epãko mã toto;
epukãko, orihnõko roropa mã toto.
4 Ahno apiakaneme mase, zae exiketyme,
ehtoh rĩko mase, zae ypynanohnõko mase.
tuãnohse oya.
Popyra exiketõ tonahkase oya;
tuenikehsẽme toto ehtohme jũme.
6 Kuepetõkara patary tõ takuhkuhmose oya;
tuenikehse ipunaka mã toto.
7 Yrome Kuesẽkõ Ritonõpo jũme tuisa imehxo mana.
Typorohse tapõ po, tuisa konõto apõ po,
imehnõ apiakãko mana.
sero nono põkõ tuisaryme;
zae toehtoh ke ahno apiakãko mana,
zae ehtoh waro toexiryke.
tyyryhmase exiketõ osewomatohme;
aetuarimarykohtao toto ewomãko mana.
oenetupuhnõko mã toto Tosẽkõme,
oya ytoketõ atakorehmapotohme,
jũme mokaro onurumekara mase.
11 Oeremiatoko Ritonõpo eahmaryme,
tuisa imehxo mana Jerusarẽ po.
Imeimehnõ nonory põkõ zurutoko inyrityã poko.
taosanumase exiketõ poko;
pusuhkatoh poko eya xine wenikehpyra mana,
imehnõ osanumary se exiketõ wãnohnõko mana.
13 Ritonõpo Jesemy, kuewomako, kypynanohko!
Josanumary eneko jepetõkara a, yzehno exiketomo a.
Kypynanohko orihpyra jehtohme.
typynanohse jexiryke orihpyra jehtohme," ãko ase.
toepukase toto.
Ahno apoitoh aka tomõse toh nexiase,
tynyrihpyrykõ aka.
16 Ritonõpo, awaro exĩko imehnõ mana,
zae rokẽ imehnõ apiakaryke oya.
omõnõko mã toto, ahno apoitoh aka.
17 Etyhpyryme orihnõko mã toto,
Ritonõpo rumekananõ maro emero.
18 Wenikehpyra mã tymõkomokãkara poko.
oneraximakehpyra mã toto.
19 Osehko Ritonõpo!
Tosẽkõme; orẽpyra exiko toto neneryme.
oẽpataka toto apiakatohme.
20 Toto tyripoko ouno toto ehtohme, Ritonõpo!
waro toto ehtohme!
